ฮือฮา! พบ “พระอาทิตย์ทรงกลด” เหนือท้องฟ้าไทยช่วงพระราชพิธีบรมราชาภิเษก 3 วันติด
ฮือฮา! พบ “พระอาทิตย์ทรงกลด” เหนือท้องฟ้าไทยช่วงพระราชพิธีบรมราชาภิเษก 3 วันติด
ฮือฮา! พบ “พระอาทิตย์ทรงกลด” เหนือท้องฟ้าไทยช่วงพระราชพิธีบรมราชาภิเษก 3 วันติด
5 พ.ค. 2562

วันนี้ 5 พ.ค.2562 เวลาประมาณ 11.50 นาที ชาวโซเชียลแห่แชร์ภาพปรากฏการณ์เกิดพระอาทิตย์ทรงกลด บริเวณ ถ.แจ้งวัฒนะ, บางบัวทอง, จ.เชียงใหม่ และอีกหลายพื้นที่
อย่างไรก็ตาม เมื่อวานนี้ (4 พ.ค.62) เกิดปรากฏการณ์พระอาทิตย์ทรงกลดเกิดเหนือพระเจดีย์ และพระอุโบสถ วัดพระสิงห์ เทศบาลนครเชียงใหม่ จ.เชียงใหม่ 
รวมทั้งเมื่อวันที่ 3 พ.ค. ได้เกิดปรากฏการณ์พระอาทิตย์ทรงกลด ตั้งแต่เวลา 10.00 น. โดยสังเกตเห็นได้ที่ท้องสนามหลวง และในหลายพื้นที่ของกรุงเทพฯ เช่นเดียวกัน
อนึ่ง สำหรับในประเทศไทย ทุกครั้งที่เกิดพระอาทิตย์ทรงกลดขึ้นนั้น มีความเชื่อว่า เป็นวันดี เป็นลางดี จะช่วยให้บ้านเมืองหรือสถานการณ์ที่เกิดขึ้นในขณะนั้นผ่านพ้นวิกฤตได้ ซึ่งความเชื่อเหล่านี้มีมาตั้งแต่สมัยโบราณแล้ว